Svenske Johanna Ahlm skal spille i Aalborg DH de kommende to sæsoner. Med 54 landsholdskampe og 225 mål for Sverige er hun den første af flere forstærkninger i Aalborg DH.

Ifølge en pressemeddelelse fra Aalborg DH er Johanna Ahlm en utrolig dygtig og klog håndboldspiller, som er en såkaldt tovejsspiller. Hun er den første af flere forstærkninger, som fra næste sæson vil ankomme til Aalborg DH. - Vi har lagt meget vægt på, at Johanna har den helt rigtige indstilling til det at være professionel håndboldsspiller. Hun er en spiller, der giver sig selv 100 procent til træning og kamp, og som hele tiden stræber efter at blive bedre, skriver ejer Jan Hansen i en pressemeddelelse. - Jeg er sikker på, at jeg hår gjort det rigtige. Aalborg DH har spændende planer og ambitioner for fremtiden, som jeg ønsker at vore en del af. Min beslutning har været med hjertet, hvor økonomien har været sekundær, lyder det fra Johanna Ahlm.